Shiek Mordechai Synagogue
શીક મોર્ડેચાઈ સીનાગોગ (), આર્મેનિયન રાજધાની યેરેવનમાં એક સેફાર્ડિક યહૂદી સીનાગોગ હતું. 1924 સુધી, શીક મોર્ડેચાઈ આર્મેનિયામાં યહૂદીઓ માટે એક અગ્રણી સંસ્થા અને સાંપ્રદાયિક યહૂદી જીવનનું કેન્દ્ર હતું. આર્મેનિયામાં યહૂદી સમુદાયનો 2,000 વર્ષનો ઇતિહાસ છે, જ્યારે જેરૂસલેમમાં સોલોમનના મંદિરના વિનાશ પછી પ્રથમ યહૂદી જૂથો આર્મેનિયામાં સ્થાયી થયા હતા. 1840 થી, આર્મેનિયામાં યહૂદીઓના બે જૂથો અસ્તિત્વમાં હતા, રશિયન સામ્રાજ્યના એશકેનાઝી અને પર્શિયાના સેફાર્ડિસ. બંને સમુદાયોના પોતાના અલગ અલગ પૂજા ગૃહો અને સમુદાયના નેતાઓ હતા. શીક મોર્ડેચાઈ સીનાગોગે 1860માં યેરેવનની ફારસી સેફાર્ડિક વસ્તીને સેવા આપવા માટે કામ કરવાનું શરૂ કર્યું હતું. સભાસ્થાનમાં પ્રાર્થનામાં હિબ્રૂની સાથે ફારસી ભાષાનો પણ ઉપયોગ થતો હતો. આ સીનાગોગ 1924 સુધી ઉપયોગમાં રહ્યું હતું જ્યારે સોવિયેત યુનિયનની ધાર્મિક-વિરોધી નીતિઓ દરમિયાન તેનો નાશ કરવામાં આવ્યો હતો. હાલમાં, આર્મેનિયામાં યહુદીઓની વસ્તી યેરેવનમાં સેવા આપતા એક જ સભાસ્થાન સાથે લગભગ 500-1,000 ની આસપાસ છે. મોર્દચાઇ નવી સીનાગોગનું નામ અગાઉના શેખ મોર્દચાઇ સીનાગોગ પરથી પડ્યું હોવાનું કહેવાય છે. આ પણ જુઓ આર્મેનિયામાં યહૂદીઓનો ઇતિહાસ સંદર્ભો યહૂદી આર્મેનિયન ઇતિહાસ આર્મેનિયામાં સભાસ્થાનો યેરેવનમાં ઇમારતો અને માળખાઓ